PerMAS ขอยูเอ็นร่วมสร้างสันติภาพปาตานี หวั่นกระทบจากความไม่เป็นประชาธิปไตย-ละเมิดสิทธิฯไทย
สหพันธ์นิสิตนักศึกษาฯ ปาตานี แสดงสัญลักษณ์เนื่องในวันสันติภาพสากล ขอยูเอ็นเข้ามีส่วนร่วมในกระบวนการสันติภาพปาตานี กังวลความไม่เป็นประชาธิปไตย-ละเมิดสิทธิมนุษยชน จะส่งผลกระทบต่อกระบวนการและประชาชน22 ก.ย. 2558รายงานว่า เมื่อวันที่ 21 ก.ย. ที่ผ่านมา ทางสหพันธ์นิสิตนักศึกษา นักเรียนและเยาวชนปาตานี หรือ PerMAS ในแต่ละภูมิภาค ได้มีการจัดกิจกรรมเชิงสัญลักษณ์เนื่องในวันสันติภาพสากล (International Peace day ) โดยการทำการแปลอักษรเป็นสัญลักษณ์ Peace หรือสัญลักษณ์สันติภาพ และมีการอ่านแถลงการณ์เพื่อแสดงจุดยืนของ PerMAS ต่อสันติภาพสากลโดยเวลา 12.00 น. ของวันที่ 21 ก.ย. PerMAS ในส่วนของพื้นที่ปัตตานี ได้มีการจัดกิจกรรมเชิงสัญลักษณ์พร้อมกับอ่านแถลงการณ์ ที่หน้าตึกเรียนรวมหรือตึก19 มหาวิทยาลัยสงขลานครินทร์ วิทยาเขตปัตตานี พร้อมทั้งแจกเข็มกลัดดอกชบา มีการเขียนแสดงความเห็นบนกระดาษเพื่อส่งข้อความไปยังสหประชาชาติ และการเขียนกระดานเสรี แจกและอ่านแถลงการณ์ หน้าอาคารเรียนรวม เพื่อเรียกร้องให้สหประชาชาติเข้ามีส่วนร่วมในกระบวนการสันติภาพปาตานีเนื่องในวันสันติภาพสากล ทาง PerMas จึงได้มีการแสดงออกให้สาธารณะได้รับรู้ถึงสถานการณ์ร่วม รับรู้ถึงวันสันติภาพสากลในวันนี้ด้วย ซึ่งในวันนี้ ทาง PerMAS ได้ปฏิบัติการแบบดาวกระจาย ในทุกพื้นที่เพื่อทำการรณรงค์ให้เกิดสันติภาพในพื้นที่ ซึ่งในปีนี้ เราได้ยึดหลักตามสโลแกนของสหประชาชาติ Partnerships for Peace Dignity for All คือการมีส่วนร่วมในการสร้างสันติภาพและศักดิ์ศรีความเป็นมนุษย์ เพื่อทุกคน นอกจากนี้ เรายังใช้คอนเซ็ปหมวกซอเกาะ เพื่อเป็นสัญลักษณ์ศักดิ์ศรีของคนมลายูปาตานี เพราะเราเชื่อว่า สันติภาพครั้งนี้จะเกิดขึ้น ก็ต่อเมื่อมีการเคารพในศักดิ์ศรีความเป็นมนุษย์ของคนปาตานี อารีฟีน โซะ ประธาน PerMAS กล่าวสำหรับจุดยืนต่อกระบวนการสร้างสันติภาพนั้น ทาง PerMAS กังวลต่อ ความไม่เป็นประชาธิปไตยของประเทศไทย ซึ่งปัจจุบัน ความเป็นประชาธิปไตยมีน้อยมาก ฉะนั้นกระบวนการสันติภาพที่อยู่ภายใต้ประชาธิปไตยในลักษณะนี้ จะส่งผลต่อกระบวนการสันติภาพปาตานีอย่างยิ่ง ถ้ากระบวนประชาธิปไตยไม่เต็มใบ เราเชื่อว่า กระบวนการสันติภาพปาตานีก็ไม่ยั่งยืน ส่วนการอ่านแถลงการณ์ในวันนี้ เราได้เคารพในบทบาทของสหประชาชาติตลอดระยะเวลา 70 ปีที่ผ่านมาที่ดำรงไว้ซึ่งสันติภาพ อารฟีน กล่าวและในวันเดียวกัน กลุ่มนักศึกษาศิลปะรักษ์บ้านเกิด มอ.ปัตตานี ได้มีการจัดกิจกรรม Art for Peace มีการแสดงภาพจากหัวข้อสันติภาพและให้เข้าร่วมได้แสดงจินตนาการสันติภาพผ่านภาพวาดนอกจากนี้ ภายใน มอ.ปัตตานี ยังมีกิจกรรมที่เกี่ยวเนื่องในวันสันติภาพสากล ณ ห้องมินิเธียเตอร์ หอสมุดจอห์น เอฟ เคเนดี้ มอ.ปัตตานี ทางศูนย์พัฒนาศักยภาพนักศึกษาจังหวัดชายแดนภาคใต้ หรือ (CAPAcenter) ได้เสวนาวิชาการใน หัวข้อเรื่อง มนุษย์ ความขัดเเย้ง ศักดิ์ศรี เเละสันติภาพสำหรับ มหาวิทยาลัยสงขลานครินทร์ วิทยาเขตหาดใหญ่ ได้มีการจัดงานในลักษณะนี้ด้วย ในเวลา 17.00 น. ในวันเดียวกัน ทางสหพันธ์นิสิตนักศึกษา นักเรียนและเยาวชนปาตานี PerMAS ก็ได้จัดมีการจัดกิจกรรมเชิงสัญลักษณ์ สันติภาพพร้อมด้วยอ่านแถลงการณ์ ที่หน้า ตึกกิจกรรมนักศึกษาอีกด้วยในส่วนของคำแถลงการณ์นั้น มีเนื้อหา ดังนี้เนื่องในวันสันติภาพสากลและเนื่องในโอกาสเฉลิมฉลองครบรอบ 70 ปีของสหประชาชาติซึ่งเป็นองค์การความร่วมมือที่ถูกสร้างขึ้นมาโดยมีวัตถุประสงค์หลักเพื่อรักษาสันติภาพของโลกทางสหพันธ์นิสิตนักศึกษานักเรียนและเยาวชนปาตานีPerMAS ขอแสดงความเคารพและยินดีในโอกาสเฉลิมฉลองครบครบรอบ 70 ปีแห่งการทำงานเพื่อรักษาสันติภาพโลกและในการนี้สหพันธ์นิสิตนักศึกษานักเรียนและเยาวชนปาตานี ซึ่งเป็นองค์กรเคลื่อนไหวทางการเมืองของเยาวชนปาตานีที่ยึดมั่นในหลักประชาธิปไตย สิทธิมนุษยชน.เป็นห่วงและเป็นกังวลอย่างยิ่งว่ากระบวนการสันติภาพปาตานีที่ดำเนินอยู่ภายใต้บรรยากาศที่ไม่เป็นประชาธิปไตยและการละเมิดสิทธิมนุษยชน ในท้ายที่สุดแล้วจะส่งผลกระทบต่อประชาชนผู้เป็นเจ้าของชะตากรรมดังนั้นทาง PerMAS จึงขอเรียกร้องให้สหประชาชาติเข้ามามีส่วนร่วมในกระบวนการสร้างสันติภาพปาตานีอย่างเร็วไว เพราะเราเชื่อมั่นเป็นอย่างยิ่งว่ากระบวนการสันติภาพที่เป็นสากลเท่านั้นจะนำมาซึ่งสันติภาพที่แท้จริงด้วยจิตรักสันติภาพและประชาธิปไตยสหพันธ์นิสิตนักศึกษานักเรียนและเยาวชนปาตานีวัน 21 กันยายน 2558PerMAS ใช้กลยุทธ์ดาวกระจาย อ่านแถลงการณ์วันสันติภาพสากลกองบรรณาธิการ สำนักสื่อวาร์ตานี21 กันยายน 2558 ทางสหพันธ์นิสPosted by on
สหพันธ์นิสิตนักศึกษาฯ ปาตานี แสดงสัญลักษณ์เนื่องในวันสันติภาพสากล ขอยูเอ็นเข้ามีส่วนร่วมในกระบวนการสันติภาพปาตานี กังวลความไม่เป็นประชาธิปไตย-ละเมิดสิทธิมนุษยชน จะส่งผลกระทบต่อกระบวนการและประชาชน 22
PERMAS,กระบวนการสร้างสันติภาพ,นักศึกษา,ประชาธิปไตย,ปาตานี,วันสันติภาพสากล,องค์การสหประชาชาติ